එසේම දිවයිනට පැමිණෙන ගුවන් මගීන් නිරෝධායනය කිරීමේ වැඩසටහන වෙනුවෙන් බූස්ස නාවික හමුදා කඳවුරේ සිව් මහල් ගොඩනැගිල්ලක් නව නිරෝධායන මධ්‍යස්ථානයක් ලෙස ස්ථාපනය කර තිබෙනවා.මේ අතර, කොළඹ වරායට ද ඉදිරියේදී පැමිණීමට නියමිතව ඇති මගී නෞකා 5න් 3ක් අවලංගු කිරීමටද තීරණය කල බවයි වරාය අධිකාරියේ සභාපති හිටපු යුද හමුදාපති ජෙනරාල් දයා රත්නායක සඳහන් කළේ.නියෝග කළ පරිදි ලියාපදිංචි නොවී පොලිසියට අවශ්‍යව සිටි යුරෝපා රටකින් පැමිණ කොළඹ ලැගුම්හලක නවාතැන් ගෙන සිට පිටව ගිය විදේශිකයාද පොලීසිය මේ වනවිට අත්අඩංගුවට ගෙන තිබෙනවා.